Predsjednica Republike Kolinda Grabar Kitarović pozvala je sa nedjeljnog svečanog koncerta kojim je obilježena 25. godišnjica međunarodnog priznanja, da se za domovinu učini puno više.

Predsjednica je u dugom nizu pozdrava poseban uputila diplomatima s kojima je surađivala te 1992. godine, kada je Hrvatska međunarodno priznata, prenosi N1.

Najprije je odala priznanje prvom hrvatskom predsjedniku Franji Tuđmanu, čiji su vizija, hrabrost i odlučnost vodili Hrvatsku prema konačnoj pobjedi. Zatim je pozdravila branitelje i njihove obitelji te Vladu nacionalnog jedinstva.

"Pozdravljam svakog hrvatskog diplomata i diplomatkinju s kojima sam imala čast raditi u to vrijeme, koji su se toliko zdušno borili za našu samostalnost i neovisnost. Nisu to bila laka vremena", kazala je Grabar Kitarović.

Slučajno ili ne, baš u to vrijeme, u publici ju je promatrao profesionalni diplomat Andrej Plenković, aktualni premijer, s nikad razrogačenijim očima.

Naime, predsjednica je u to doba imala samo 23 godine.